CELEX: 32010R0967
Language: lt
Date: 2010-10-27 00:00:00
Title: 2010 m. spalio 27 d. Komisijos reglamentas (ES) Nr. 967/2010, kuriuo baigiamas pardavimas, numatytas Reglamentu (ES) Nr. 446/2010, kuriuo pradedamas sviesto pardavimas konkurso tvarka

28.10.2010   
            
            
               LT
            
            
               Europos Sąjungos oficialusis leidinys
            
            
               L 282/33
            
         KOMISIJOS REGLAMENTAS (ES) Nr. 967/2010
   2010 m. spalio 27 d.
   kuriuo baigiamas pardavimas, numatytas Reglamentu (ES) Nr. 446/2010, kuriuo pradedamas sviesto pardavimas konkurso tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio j punktą ir 4 straipsnį,
   kadangi:
   
               (1)
            
            
               Komisijos reglamentu (ES) Nr. 446/2010 (2) konkurso tvarka buvo pradėtas sviesto, priimto sandėliuoti iki 2009 m. spalio 1 d., pardavimas 2009 m. gruodžio 11 d. Komisijos reglamente (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (3), numatytomis sąlygomis.
            
         
               (2)
            
            
               Atsižvelgiant į dabartinę padėtį sviesto rinkoje, ypač į intervencines sviesto atsargas ir į tai, kad tam tikras sviesto kiekis rezervuotas pagal maisto skirstymo labiausiai nepasiturintiems asmenims Sąjungoje schemą, Reglamentu (ES) Nr. 446/2010 pradėtas pardavimas turėtų būti baigtas.
            
         
               (3)
            
            
               Kad ši žinia rinką pasiektų greitai ir kad būtų užtikrintas veiksmingas priemonės taikymas, šis reglamentas turėtų įsigalioti jo paskelbimo Europos Sąjungos oficialiajame leidinyje dieną.
            
         
               (4)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Baigiamas Reglamento (ES) Nr. 446/2010 1 straipsnyje pradėtas sviesto pardavimas konkurso tvarka.
   Valstybių narių intervencinėms agentūroms 2010 m. spalio 19 d. 11 val. Briuselio laiku ir vėliau pateikti pasiūlymai atmetami.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. spalio 27 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 126, 2010 5 22, p. 17.
   
      (3)  OL L 349, 2009 12 29, p. 1.